Emne:

**Referat fra bestyrelsesmøde 3. december 2020.**

1. Godkendelse af referat.

Referatet blev godkendt uden bemærkninger.

1. Valg af referent.

Bjarne Ø. Olesen blev valgt

1. Siden sidst:

Der er gennemført hjertestarterkursus. Stor succes. Næste kursus er i efteråret 2021.

1. Legepladser

Bestyrelsen er blevet opmærksomme på, at legepladsernes regnskaber ikke er så gennemsigtige, som de kunne være. Bestyrelsen indfører derfor revision af legepladsudvalgenes regnskaber fra 1. januar 2021. Der udsendes snarest brev til de legepladsansvarlige, så de bliver varslet om status pr. 31/12-2020, og den fremadrettede proces for den årlige revision. Bjarne laver udkast til brev, Kim færdiggør og udsender til de legepladsansvarlige.

1. Grønne områder:

Henvendelse fra grundejer om for høje træer i skellet over mod Møllekvarteret. Bestyrelsen udarbejder forslag til fremlæggelse på generalforsamling 2021 🡪 Aktion Bjarne.

Gennemførelse af den traditionsrige oprydningsdag: Primo marts udenom gymnastikopvisningerne. Kim udarbejder til næste møde forslag til Coronasikker version af oprydningsdagen.

1. Økonomien lige nu:

Økonomien er i god gænge. Vi rammer forventeligt et lille plus i forhold til budgettet.

Da Steen flytter, overdrages økonomien til fungerende kasserer, Niels.

Der indføres to-faktorgodkendelse af foreningens betalinger for at sikre foreningens midler bedst muligt. Aktion 🡪 Niels.

1. Generalforsamling 2021:

Generalforsamlingen vil forventeligt blive gennemført som virtuelt møde, med komplet dagsorden, altså inklusiv afstemning om ’Indkomne forslag’.

Steen og Anders blev valgt/genvalgt i år og derfor ikke ordinært på valg. Da de flytter/har hus til salg, skal der dog vælges to nye i deres sted.

Desuden er Kim, Niels og Bjarne ordinært på valg. Bjarne modtager ikke genvalg. Niels ønsker at træde ud af bestyrelsen, men bliver, hvis der ikke kan findes en afløser. Der skal således findes tre - fire nye medlemmer til bestyrelsen på generalforsamlingen. Bestyrelsen vil søge finde interesserede til posterne inden gennemførelsen af generalforsamlingen.

1. Diverse: Intet at berette.
2. Næste møde:

Afholdes 27. januar klokken 1930 ved Niels (Sletten 103)

Bjarne Ø. Olesen